**З А П О В Е Д**

На основание чл. 5, ал. 1 и чл. 9, ал. 5, т. 2 от Постановление № 114 на Министерския съвет от 8 юни 2022 г. за определяне на детайлни правила за предоставяне на средства на крайни получатели от Механизма за възстановяване и устойчивост, чл. 8, ал. 3, изр.1, във връзка с ал. 1, т. 2, и Приложение № 1 към чл. 3, ал. 1, т. 3 от Постановление № 157 на Министерския съвет от 7 юли 2022 г. за определяне на органите и структурите, отговорни за изпълнението на Плана за възстановяване и устойчивост на Република България, и на техните основни функции, във връзка със Заповед № РД-02-14-641/15.06.2023 г. на министъра на регионалното развитие и благоустройството, и във връзка с изпълнение инвестиция C8.I7 “Екологосъобразна мобилност - пилотна схема за подкрепа на устойчивата градска мобилност“ от Плана за възстановяване и устойчивост,

**НАРЕЖДАМ:**

1. Във връзка с непостъпили предложения в срок до три дни преди изтичането на срока за кандидатстване по процедурата, изменям Заповед №РД-02-36-583/26.05.2023 г. на заместник-министъра на регионалното развитие и благоустройството, с която са утвърдени Насоките за кандидатстване за провеждане на процедура чрез подбор на предложения за изпълнение на инвестиции от крайни получатели **BG-RRP-8.013 „Екологосъобразна мобилност“** в рамките на инвестиция C8.I7 “Екологосъобразна мобилност - пилотна схема за подкрепа на устойчивата градска мобилност“ по Компонент 8 „Устойчив транспорт“ от Плана за възстановяване и устойчивост, определящи Условията за кандидатстване и Условията за изпълнение, заедно с приложенията към тях, както следва:

1.1. В т. 19 „Краен срок за подаване на предложения за изпълнения на инвестиция“ от Насоките за кандидатстване за провеждане на процедура чрез подбор на предложения за изпълнение на инвестиции от крайни получатели по процедура BG-RRP-8.013 „Екологосъобразна мобилност“, думите „Крайният срок за кандидатстване по настоящата процедура е до 30 август 2023 г., 19:00 ч.“ се заменят с думите „Крайният срок за кандидатстване по настоящата процедура е **до 2 октомври 2023 г., 19:00 ч**.“.

2. Заповедта и изменените с нея Насоки за кандидатстване за провеждане на процедура чрез подбор на предложения за изпълнение на инвестиции от крайни получатели по процедура BG-RRP-8.013 „Екологосъобразна мобилност“, определящи условията за кандидатстване и условията за изпълнение, да се публикуват на официалната интернет страница на Министерството на регионалното развитие и благоустройството и в Информационната система за управление и наблюдение на средствата от Европейските структурни и инвестиционни фондове (ИСУН 2020).

3. В останалата си част Заповед №РД-02-36-583/26.05.2023 г. остава непроменена.

Контрола по изпълнение на заповедта възлагам на главния директор на Главна дирекция „Стратегическо планиране и програми за регионално развитие”.

Настоящата заповед и утвърдените с нея документи подлежат на оспорване пред Административен съд София-град в 14-дневен срок от публикуването им.

**ПРИЛОЖЕНИЕ:**

Приложение № 1 – Изменени Насоки, определящи условията за кандидатстване за получаване на средства и условията за изпълнение на одобрените инвестиции по процедурата;

**АНГЕЛИНА БОНЕВА**

**ЗАМЕСТНИК-МИНИСТЪР И**

**РЪКОВОДИТЕЛ НА СТРУКТУРА ЗА НАБЛЮДЕНИЕ И ДОКЛАДВАНЕ**

***Формат на електронен подпис: .p7s***